
DREJTORIA E STREHIMIT SOCIAL DHE MENAXHIMIT TË BANESAVE SOCIALE 
                                                 NJOFTIM PUBLIK
Për çeljen e aplikimeve për programin social të strehimit “ Subvencionimi i qirasë ”
 për vitin 2027.
Bashkia Korçë, në kuadër të programeve sociale të strehimit dhe konkretisht programit të “Subvencionimit të qirasë” për  vitin 2027, në përputhje me proçedurat administrativo-ligjore të parashikuara në ligjin nr.22/2018 “Për strehimin social”, i ndryshuar ,VKM nr.384 datë 12.06.2019 “Për përcaktimin e dokumentacionit për të përfituar strehim sipas çdo program social të strehimit, dhe afateve e proçedurave të miratimit nga organet e qeverisjes vendore”, VKM nr. 459 datë 03.07.2019 ”Për rregullat për administrimin e kërkesave të njësive të vetëqeverisjes vendore për fonde nga buxheti i shtetit për subvencionimin e qirasë ose uzufruktit, mënyrën e financimit të subvencionit, monitorimin dhe bashkëpunimin ndërmjet njësive të vetëqeverisjes vendore dhe ministrisë përgjegjëse për strehimin”, VKM nr. 362 datë 29.05.2019 “Për kriteret e dhënies së subvencionit të qirasë për kategoritë që gëzojnë përparësi në subvencionimin e qirasë në tregun e lirë, nëpërmjet buxhetit të shtetit dhe mënyrën e llogaritjes së tij”,VKM nr.852 datë 26.12.2024 “Për procedurën e paraqitjes së kërkesës ,afatet kohore ,përgjegjësitë dhe rolet e përdoruesve të sistemit për përfitim nga programet e strehimit social” si dhe VKM nr.301 datë 15.04.2021, “Për normat e strehimit” njofton të gjithë individët/familjet e pastreha të interesuara,  të depozitojnë  kërkesën për përfshirjen në programet sociale të strehimit në sistemin on-line ,në portalin unik qeveritar e-Albania. 
Lista e dokumentacionin ligjor si më poshtë vijon:
Për të dhënat personale.
· Fotokopje e kartës së identitetit.
· Çertifikatë personale të aplikantit,me përjashtim të rasteve specifike kur individi/familja nuk ka regjistrim në gjendjen civile.
1. Për vërtetimin e kushteve familjare.
· Çertifikatë familjare.
· Vërtetim për vendbanimin në njësinë e vetëqeverisjes vendore, ku kërkohet strehimi social.
2. Për vërtetimin e kushteve të strehimit.
· Vërtetim nga zyra e regjistrimit të pasurive të paluajtshme për pronat që disponohen në emër të secilit anëtar të familjes,për të gjithë teritorin e Republikës së Shqipërisë.
· Vërtetim nga zyra e regjistrimit të pasurive të paluajtshme për sipërfaqen e pronës, që zotëron familja apo ndonjë anëtar i saj, kur banesa është me sipërfaqe nën normat e strehimit në fuqi.
· Vërtetim nga zyra e regjistrimit të pasurive të paluajtshme se nuk figuron e regjistruar asnjë pronë, e cila mund të përdoret edhe për strehim, për çdo anëtar të familjes, që kanë ndryshuar vendbanim për efekt punësimi.
· Vërtetimi nga Agjencia Shtetërore e Kadastrës qe aplikanti apo cdo pjesëtar tjetër i familjes në moshë madhore nuk ka aplikuar për legalizim banese.
· Aktverifikim nga njësia vendore për: 
· banesat në rrezik shembjeje,
· rastet kur familja ka mbetur e pastrehë, si rezultat i fatkeqësive natyrore,
· banesat që prishen ose përjashtohen nga procesi i legalizimit.
· Vendim i gjykatës për familjet që humbasin banesën për shkak të zbatimit të vendimit të gjykatës.
· Akt i verifikimit nga njësia vendore për familjet rome/egjiptiane, që banojnë në banesa individuale ose struktura, të cilat nuk klasifikohen si banesë.
· Vendim i gjykatës që i lë në ngarkim fëmijën/fëmijët për çiftet e divorcuara.
3. Për vërtetimin e kushteve  sociale.
· Vërtetim i komisionit mjekësor të përcaktimit të aftësisë së kufizuar për individë me aftësi të kufizuara.
· Vërtetim përkatës nga institucioni ku ka qënë i strehuar dhe librezë e jetimit, dhënë nga institucioni shtetëror i autorizuar për individët me statusin e jetimit.
· Dokument që vërteton se ka mbetur i pastrehë si rezultat i lirimit të banesave, ish-pronë e subjekteve të shpronësuara.
· Dokument i lëshuar nga institucionet përkatëse shtetërore për personat që kanë statusin “emigrant”, “punëtor emigrant” dhe “azilkërkues”.
· Dokument i lëshuar nga institucionet përkatëse shtetërore për familjet e punonjësve të rënë në detyrë, që u përkasin Policisë së Shtetit, Gardës së Republikës, Shërbimit për Çështjet e Brendshme dhe Ankesat në Ministrinë e Brendshme, Shërbimit të Mbrojtjes nga Zjarri dhe Shpëtimit, të Forcave të Armatosura, të Shërbimit Informativ të shtetit dhe të Policisë së Burgjeve.
· Vetëdeklarim nëse individi/familja i përket pakicës kombëtare rome ose egjiptiane.
· Dokument i lëshuar nga institucionet përkatëse për të miturit në konflikt me ligjin.
· Vetëdeklarim se i përket grupimit LGBTI.
· Vërtetim me certifikatë familjare se individi i përket kategorisë vajzë-nënë.
4. Për vërtetimin e kushteve ekonomike.
· Vërtetim i të ardhurave neto të familjes ose një deklaratë me shkrim nga aplikuesi për të ardhurat e familjes dhe burimin e tyre, të cilat duhet t’i bashkëlidhen dokumenteve zyrtare që e vërtetojnë atë, përfshirë vërtetimin nga punëdhënësi për pozicionin dhe pagën e aplikantit e të personave të tjerë të familjes, që janë në marrëdhënie pune.
· Dokument nga organet tatimore dhe ato të sigurimeve shoqërore për derdhjen e kontributeve, për të gjithë anëtarët e punësuar dhe të vetëpunësuar të familjes.
· Vërtetim nga zyra e ndihmës dhe përkujdesjes pranë njësive të vetëqeverisjes vendore për anëtarët e familjes të përfshirë në programin e ndihmës ekonomike dhe të pagesës për personat me aftësi të kufizuar.
· Vërtetim nga zyra e punësimit e njësisë vendore përkatëse për personat e përfshirë në programin e pagesës së papunësisë.
· Vërtetim nga organet e sigurimeve shoqërore për personat në pension.
· Kontrata e qirasë me afat jo më pak se 1-vjeçar ( noterizuar), si dhe vërtetim mbi numri i llogarisë bankare të qiradhënësit.
Në zbatim të ligjit nr.22/2018 “Për strehimin social” i ndryshuar me ligjin nr.48/2023 “Për disa shtesa dhe ndryshime në Ligjin nr.22/2018 “Për strehimin social”, aplikimet për përfshirjen në programet sociale të strehimit do të bëhen online përmes portalit e-albania, si dhe të dorëzohen pranë sporteleve të zyrës me një ndalesë,në Bashkinë Korçë.
* Për përfitim të subvencionimit të qirasë në treg të lirë,për vitin 2027,afati i aplikimeve jo më vonë se datë 30.11.2026.
*Dokumentat duhet të jenë të lëshuara brenda 3 muajve të fundit nga momenti që qytetari bën aplikimin/ rifreskimin e dokumentacionit.





                                                                                              KRYETARI I BASHKISË

                 NË MUNGESË DHE ME URDHËR
                                   ZV KRYETARE
                                  Benila THEMELI

                            Adresa: Kodi Postar 7001, Lagji 12, Blv “Shen Gjergji”, nr. 12, Tel : +35582243353, email:info@bashkiakorce.gov.al

